***** ΚΑΝΟΝΙΣΜΟΣ (ΕΟΚ) αριθ. 2328/87 ΤΗΣ ΕΠΙΤΡΟΠΗΣ της 31ης Ιουλίου 1987 που τροποποιεί τον κανονισμό (ΕΟΚ) αριθ. 4100/86 περί καθορισμού της κατ' αποκοπή αξίας των προϊόντων αλιείας που αποσύρονται από την αγορά κατά την περίοδο αλιείας 1987, η οποία παρεμβαίνει στον υπολογισμό της χρηματικής αντισταθμίσεως και της σχετικής προκαταβολής Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3879/86 (2), ιδίως το άρθρο 13 παράγραφος 7, Εκτιμώντας: ότι το άρθρο 13 του κανονισμού (ΕΟΚ) αριθ. 3796/81 προβλέπει τη χορήγηση χρηματικής αντιστάθμισης στις οργανώσεις παραγωγών που πραγματοποιούν, υπό ορισμένους όρους, παρεμβάσεις για τα προϊόντα που αναφέρονται στο παράρτημα Ι υπό Α και Δ του εν λόγω κανονισμού· ότι η αξία αυτής της χρηματικής αντιστάθμισης πρέπει να μειωθεί από την καθορισμένη κατ' αποκοπή αξία των προϊόντων που προορίζονται για σκοπούς άλλους από την ανθρώπινη κατανάλωση· ότι ο κανονισμός (ΕΟΚ) αριθ. 4100/86 της Επιτροπής (3) καθόρισε με επιλογή, όσον αφορά τη διάθεση των προϊόντων, την εν λόγω κατ' αποκοπή αξία για την περίοδο αλιείας 1987· ότι σημαντικές και διαρκείς μεταβολές διαπιστώθηκαν τους τελευταίους μήνες στην κοινοτική αγορά για διάφορα προϊόντα αλιείας· ότι το επίπεδο της κατ' αποκοπή αξίας των σχετικών ειδών πρέπει κατά συνέπεια να προσαρμοσθεί· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προϊόντων Αλιείας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΟΚ) αριθ. 4100/86 αντικαθίσταται με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ισχύει από την 1η Ιουλίου 1987. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 31 Ιουλίου 1987.

[Source: multi_eurlex | Tokens: 1937]